Title: กฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือน พ.ศ. 2478 (ฉบับที่ 22)

กฎสำนักนายกรัฐมนตรี
ออกตามความในพระราชบัญญัติเครื่องแบบข้าราชการ
ฝ่ายพลเรือน
พุทธศักราช
๒๔๗๘
(ฉะบับที่
๒๒)[๑]

อาศัยอำนาจตามความในมาตรา ๗
แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘
นายกรัฐมนตรีออกกฎไว้ ดังต่อไปนี้

ให้ยกเลิกความในข้อ ๒ (๖) ในส่วนที่ ๑ แห่งกฎสำนักนายกรัฐมนตรี
ออกตามความในมาตรา ๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช
๒๔๗๘ ลงวันที่ ๒๖ ธันวาคม พุทธศักราช ๒๔๗๘
ซึ่งได้แก้ไขเพิ่มเติมโดยกฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือน
พุทธศักราช ๒๔๗๘ (ฉบับที่ ๑๔) ลงวันที่ ๒๖ พฤศจิกายน พุทธศักราช ๒๔๘๓
และกฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือน
พุทธศักราช ๒๔๗๘ (ฉบับที่ ๑๗) ลงวันที่ ๑๘ ตุลาคม พุทธศักราช ๒๔๘๔
และให้ใช้ความต่อไปนี้แทน
(๖) เครื่องหมายสังกัด ทำด้วยโลหะโปร่งชุบหรือกะไหล่ทอง
ไม่มีขอบ ขนาดสูง ๒ เซนติเมตร กลัดที่คอเสื้อตอนหน้าทั้งสองข้าง
เป็นรูปเครื่องหมายสังกัด ดังต่อไปนี้
สำนักนายกรัฐมนตรี                รูปตราคชสีห์ราชสีห์รักษารัฐธรรมนูญ
กระทรวงการคลัง                   รูปตราปักษาวายุภักษ์
กระทรวงการต่างประเทศ           รูปตราบัวแก้ว
กระทรวงการเศรษฐกิจ              รูปตราพระวิสสุกรรม
กระทรวงการสาธารณสุข           รูปตราคบเพลิงมีปีกและมีงูพันคบเพลิง
กระทรวงเกษตราธิการ              รูปตราพระพิรุณทรงนาค
กระทรวงคมนาคม                   รูปตราพระรามทรงรถ
กระทรวงมหาดไทย                 รูปตราราชสีห์
กระทรวงยุตติธรรม                  รูปตราพระดุลพ่าห์
กระทรวงศึกษาธิการ                รูปตราเสมาธรรมจักร
สำนักพระราชวังและสำนักงาน
ราชเลขานุการในพระองค์           รูปตรามหามงกุฎ
และอุณาโลม
สำนักงานเลขาธิการ
สภาผู้แทนราษฎร                   รูปตรารัฐธรรมนูญประดิษฐานบนพาน
๒ ชั้น

กฎให้ไว้ ณ วันที่ ๑๔ เมษายน พุทธศักราช ๒๔๘๕
จอมพล ป.  พิบูลสงคราม
นายกรัฐมนตรี

โชติกานต์/ปรับปรุง
๑๒ กุมภาพันธ์ ๒๕๖๓

อรญา/ตรวจ
๔ พฤษภาคม ๒๕๖๓

[๑] ราชกิจจานุเบกษา เล่ม ๕๙/ตอนที่ ๒๗/หน้า ๘๘๓/๒๑ เมษายน ๒๔๘๕